ประกาศกระทรวงสาธารณสุขประกาศกระทรวงสาธารณสุขเรื่องหลักเกณฑ์ วิธีการ และเงื่อนไขการแสดงข้อความเกี่ยวกับพิษภัยและอันตรายจากการบริโภคผลิตภัณฑ์ยาสูบในฉลากของบุหรี่ซิกาแรตตามพระราชบัญญัติควบคุมผลิตภัณฑ์ยาสูบพ.ศ. ๒๕๓๕(ฉบับที่ ๑๘)พ.ศ. ๒๕๕๘ อาศัยอำนาจตามความในมาตรา ๑๒ แห่งพระราชบัญญัติควบคุมผลิตภัณฑ์ยาสูบพ.ศ. ๒๕๓๕ รัฐมนตรีว่าการกระทรวงสาธารณสุขจึงออกประกาศไว้ ดังต่อไปนี้ข้อ ๑ให้ยกเลิกประกาศกระทรวงสาธารณสุข เรื่อง หลักเกณฑ์ วิธีการและเงื่อนไขการแสดงข้อความเกี่ยวกับสารพิษหรือสารก่อมะเร็งในฉลากของบุหรี่ซิกาแรตตามพระราชบัญญัติควบคุมผลิตภัณฑ์ยาสูบพ.ศ. ๒๕๓๕ (ฉบับที่ ๑๖) พ.ศ. ๒๕๕๔ ลงวันที่ ๒๓ พฤษภาคม ๒๕๕๔ข้อ ๒บุหรี่ซิกาแรตที่ผลิตหรือนำเข้ามาในราชอาณาจักรต้องจัดให้มีฉลากแสดงข้อความเกี่ยวกับพิษภัยและอันตรายจากการบริโภคผลิตภัณฑ์ยาสูบ๑๐ แบบ คละกันไป โดยให้พิมพ์ฉลากแสดงข้อความเกี่ยวกับพิษภัยและอันตรายจากการบริโภคผลิตภัณฑ์ยาสูบในอัตรา ๑ แบบต่อ ๕,๐๐๐ ซองหรือภาชนะบรรจุบุหรี่ซิกาแรต และในอัตรา ๑ แบบต่อ ๕๐๐ กล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton) แล้วแต่กรณีฉลากแสดงข้อความเกี่ยวกับพิษภัยและอันตรายจากการบริโภคผลิตภัณฑ์ยาสูบทั้ง ๑๐ แบบ ปรากฏตามต้นแบบท้ายประกาศฉบับนี้โดยต้นแบบฉลากแสดงข้อความเกี่ยวกับพิษภัยและอันตรายจากการบริโภคผลิตภัณฑ์ยาสูบทั้ง ๑๐ แบบ คือแบบที่ ๑ ควันบุหรี่มีสารยาเบื่อหนูแบบที่ ๒ นิโคตินในบุหรี่ใช้ทำยาฆ่าแมลงแบบที่ ๓ มีสารพิษ ๒๕๐ ชนิดในควันบุหรี่แบบที่ ๔ ควันบุหรี่มีสารยาดองศพแบบที่ ๕ อยากเลิกต้องไม่สูบในบ้านแบบที่ ๖ เป็นวัณโรคง่ายถ้าสูบบุหรี่แบบที่ ๗ สูบบุหรี่ในบ้านทำร้ายครอบครัวแบบที่ ๘ สูบบุหรี่ทำให้เป็นมะเร็งตับแบบที่ ๙ ๑๔๐ คนต่อวัน คนไทยตายจากบุหรี่แบบที่ ๑๐ พ่อแม่สูบ ลูกเลียนแบบในการพิมพ์ฉลากแสดงข้อความเกี่ยวกับพิษภัยและอันตรายจากการบริโภคผลิตภัณฑ์ยาสูบผู้ผลิตหรือผู้นำเข้าบุหรี่ซิกาแรตต้องพิมพ์จากต้นแบบที่ขอรับจากกรมควบคุมโรคกระทรวงสาธารณสุขเท่านั้น ทั้งนี้ขนาดและตำแหน่งของตัวอักษรต้องเป็นไปตามที่ปรากฏในต้นแบบฉลากท้ายประกาศฉบับนี้ความในวรรคหนึ่ง วรรคสอง และวรรคสามไม่ใช้บังคับกับวัสดุใสไม่มีสีที่ใช้หุ้มห่อซองหรือภาชนะบรรจุบุหรี่ซิกาแรตหรือกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton) ซึ่งสามารถมองเห็นฉลากแสดงข้อความเกี่ยวกับพิษภัยและอันตรายจากการบริโภคผลิตภัณฑ์ยาสูบบนซองหรือภาชนะบรรจุบุหรี่ซิกาแรตหรือกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton) อย่างชัดเจนข้อ ๓ผู้ผลิตหรือผู้นำเข้าบุหรี่ซิกาแรตต้องพิมพ์ฉลากแสดงข้อความเกี่ยวกับพิษภัยและอันตรายจากการบริโภคผลิตภัณฑ์ยาสูบตามที่กำหนดไว้ในข้อ๒ ที่ซองหรือภาชนะบรรจุบุหรี่ซิกาแรตหรือกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton) ดังนี้(๑)บริเวณทั้งสองด้านที่มีพื้นที่ขนาดกลางของซองหรือภาชนะบรรจุบุหรี่ซิกาแรต ทั้งนี้ ต้องมีพื้นที่ไม่น้อยกว่าร้อยละ ๖๐ของแต่ละด้านฉลากแสดงข้อความเกี่ยวกับพิษภัยและอันตรายจากการบริโภคผลิตภัณฑ์ยาสูบที่ต้องแสดงบริเวณด้านข้างซองหรือภาชนะบรรจุบุหรี่ซิกาแรตที่มีพื้นที่ด้านที่มากที่สุดระหว่าง๔๒ - ๕๐ ตารางเซนติเมตร ให้พิมพ์เป็นอักษรไทยด้วยหมึกสีดำบนพื้นสีเหลืองขนาดโดยประมาณ ๒ x ๕.๒ เซนติเมตร(๒) บริเวณทั้งสองด้านที่มีพื้นที่ขนาดกลางของกล่องหรือกระดาษหุ้มห่อซองหรือภาชนะบรรจุบุหรี่ซิกาแรต(Carton) ทั้งนี้ต้องมีพื้นที่ไม่น้อยกว่าร้อยละ ๖๐ ของแต่ละด้านฉลากแสดงข้อความเกี่ยวกับพิษภัยและอันตรายจากการบริโภคผลิตภัณฑ์ยาสูบที่ต้องแสดงบริเวณด้านข้างกล่องหรือกระดาษหุ้มห่อซองหรือภาชนะบรรจุบุหรี่ซิกาแรต(Carton) ซึ่งมีพื้นที่ด้านที่มากที่สุดระหว่าง ๒๓๕ - ๒๔๐ ตารางเซนติเมตรและมีพื้นที่ด้านที่น้อยที่สุดระหว่าง ๑๑๗ - ๑๒๐ ตารางเซนติเมตรให้พิมพ์เป็นอักษรไทยด้วยหมึกสีดำบนพื้นสีเหลือง ขนาดโดยประมาณ ๔.๕ x ๑๖.๒ เซนติเมตร(๓) กรณีที่ซองหรือภาชนะบรรจุบุหรี่ซิกาแรตมีขนาดมากกว่าหรือน้อยกว่าขนาดตาม (๑)หรือกรณีที่กล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton) มีขนาดมากกว่าหรือน้อยกว่าขนาดตาม (๒)ให้ลดหรือเพิ่มขนาดของฉลากแสดงข้อความเกี่ยวกับพิษภัยและอันตรายจากการบริโภคผลิตภัณฑ์ยาสูบตามสัดส่วนความกว้างและความยาวของซองหรือภาชนะบรรจุบุหรี่ซิกาแรตหรือกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton) แล้วแต่กรณีข้อ ๔กรณีที่ซองหรือภาชนะบรรจุบุหรี่ซิกาแรตไม่ใช่ทรงสี่เหลี่ยมให้มีฉลากแสดงข้อความเกี่ยวกับพิษภัยและอันตรายจากการบริโภคผลิตภัณฑ์ยาสูบตามที่กำหนดไว้ในข้อ๒ จำนวนสองด้าน โดยแต่ละด้านต้องมีพื้นที่ไม่น้อยกว่าร้อยละ ๑๐ของพื้นที่ทั้งหมดของซองหรือภาชนะบรรจุบุหรี่ซิกาแรตในตำแหน่งที่บุคคลสามารถสังเกตเห็นได้อย่างชัดเจนในทิศทางตรงกันข้ามโดยปกติให้แสดงที่บริเวณด้านล่างสุดของซองหรือภาชนะบรรจุบุหรี่ซิกาแรตที่ไม่ใช่ทรงสี่เหลี่ยมนั้นกรณีที่กล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton) ไม่ใช่ทรงสี่เหลี่ยม ให้มีฉลากแสดงข้อความเกี่ยวกับพิษภัยและอันตรายจากการบริโภคผลิตภัณฑ์ยาสูบตามที่กำหนดไว้ในข้อ ๒ จำนวนสองด้านโดยแต่ละด้านต้องมีพื้นที่ไม่น้อยกว่าร้อยละ ๑๐ของพื้นที่ทั้งหมดของกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton) ในตำแหน่งที่บุคคลสามารถสังเกตเห็นได้อย่างชัดเจนในทิศทางตรงกันข้ามโดยปกติให้แสดงที่บริเวณด้านล่างสุดของกล่องหรือกระดาษหุ้มห่อซองหรือภาชนะบรรจุบุหรี่ซิกาแรต(Carton) ที่ไม่ใช่ทรงสี่เหลี่ยมนั้นข้อ ๕ ประกาศฉบับนี้มิให้ใช้บังคับกับบุหรี่ซิกาแรตที่ผลิตหรือนำเข้ามาในราชอาณาจักรดังต่อไปนี้(๑) บุหรี่ซิกาแรตที่ผลิตหรือนำเข้ามาเพื่อการจำหน่ายนอกราชอาณาจักร หรือนำเข้ามาเพื่อเป็นตัวอย่างในการทดสอบวิเคราะห์ หรือวิจัยโดยมีหลักฐานในการผลิตหรือนำเข้ามาเพื่อการดังกล่าวอย่างชัดเจน(๒)บุหรี่ซิกาแรตที่ผู้เดินทางนำติดตัวเข้ามาตามจำนวนที่ได้รับการผ่อนผันให้นำติดตัวเข้ามาโดยไม่ต้องขออนุญาตจากเจ้าพนักงานตามประกาศกรมสรรพสามิตทั้งนี้เฉพาะเพื่อการบริโภคของผู้นั้นข้อ ๖บุหรี่ซิกาแรตที่ผลิตหรือนำเข้ามาเพื่อการจำหน่ายในราชอาณาจักรก่อนวันที่ประกาศฉบับนี้มีผลใช้บังคับให้ได้รับยกเว้นไม่ต้องปฏิบัติตามประกาศฉบับนี้ แต่ทั้งนี้ ต้องไม่เกินเก้าสิบวันนับแต่วันที่ประกาศฉบับนี้มีผลใช้บังคับข้อ ๗ในกรณีมีปัญหาเกี่ยวกับการปฏิบัติหรือการดำเนินการตามประกาศฉบับนี้ให้อธิบดีกรมควบคุมโรคเป็นผู้วินิจฉัยชี้ขาดข้อ ๘[๑] ประกาศฉบับนี้ให้ใช้บังคับเมื่อพ้นกำหนดหนึ่งร้อยแปดสิบวันนับถัดจากวันประกาศในราชกิจจานุเบกษาเป็นต้นไปประกาศณ วันที่ ๒๖ มีนาคม พ.ศ. ๒๕๕๘ศาสตราจารย์รัชตะ รัชตะนาวินรัฐมนตรีว่าการกระทรวงสาธารณสุข[เอกสารแนบท้าย]๑.ต้นแบบฉลากแสดงข้อความเกี่ยวกับพิษภัยและอันตรายจากการบริโภคผลิตภัณฑ์ยาสูบทั้ง ๑๐แบบท้ายประกาศกระทรวงสาธารณสุข เรื่อง หลักเกณฑ์ วิธีการและเงื่อนไขการแสดงข้อความเกี่ยวกับพิษภัยและอันตรายจากการบริโภคผลิตภัณฑ์ยาสูบในฉลากของบุหรี่ซิกาแรตตามพระราชบัญญัติควบคุมผลิตภัณฑ์ยาสูบพ.ศ. ๒๕๓๕ (ฉบับที่ ๑๘) พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๗ เมษายน ๒๕๕๘วิศนี/ผู้ตรวจ๒๘ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๗๕ ง/หน้า ๖/๒ เมษายน ๒๕๕๘